|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter irodavezető** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság** **2023. augusztus 28-i rendkívüli ülésére**

|  |  |
| --- | --- |
| **Tárgy:** | Döntési javaslat a 2023. évi Magasnyomású mosó beszerzésének támogatása tárgyú pályázati kiírásra beérkezett pályázattal összefüggésben 2023. VI. 28.- 2023. VIII. 10. időszak |

**Készítette:**

Juhászné Farkas Matild

köztisztaság referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága a 64/2023. (IV.18.) számú határozata (1. sz. melléklet) alapján került sor a „Magasnyomású mosó beszerzésének támogatása 2023.” tárgyú pályázat kiírására. (2. sz. melléklet)

Budapest Főváros VII. Kerület Erzsébetváros Önkormányzata Képviselő-testületének az Önkormányzat költségvetésről szóló 3/2023. (II.15.) önkormányzati rendelete (továbbiakban: Rendelet) 7306 címszám 3. során 5.000.000,-Ft áll rendelkezésre a magasnyomású mosó beszerzésének támogatása tárgyú pályázat bonyolítására, valamint a Rendelet 13. § (3) bekezdése tartalmazza az előirányzat feletti rendelkezési jog átruházását a Városüzemeltetési Bizottságra.

A pályázat benyújtásának véghatárideje 2023. szeptember 30. napja.

Jelen előterjesztés elkészítésének időpontjáig 1 db pályázat került benyújtásra (3. sz. melléklet).

|  |  |  |
| --- | --- | --- |
| **Sorszám** | **Pályázó** | **Pályázatban megjelölt pályázott összeg** |
| 1. | Dohány utca 84. Társasház | 90.000,-Ft |

A pályázat formai és tartalmi vizsgálata során megállapítást nyert, hogy a beérkezett pályázat hiánytalan, teljeskörű (4. sz. melléklet).

A pályázati kiírásban szerepel, hogy

* A támogatás vissza nem térítendő, utófinanszírozású, mértéke a pályázó által benyújtott és a döntéshozó által elfogadott a pályázati adatlapon rögzített pályázati költségvetés, (amely a beszerzésre tervezett magasnyomású mosó berendezés becsült kötségét tartalmazza), illetve a megvalósítás után benyújtott, elfogadott kiadás összegének 100%-a, mely azonban nem haladhatja meg a 90.000,-Ft-ot,
* a nyertes pályázókkal támogatási szerződést köt az Önkormányzat. A támogatási szerződés megkötéséhez szükséges a kitöltött felhatalmazó levél benyújtása, amely a pályázati kiírás mellékletét képezi,
* a pályázatokat Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága bírálja el, az elbírálás folyamatosan történik a fedezet erejéig.

A támogatási szerződés megkötéséhez a fedezet rendelkezésre áll.

Javasoljuk a pályázat érvényességének megállapítását, valamint támogatását, ezzel összefüggésben a Dohány utca 84. szám alatti társasházzal támogatási szerződés megkötését 90.000,-Ft összegben.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottságának .../2023. (VIII.28.) határozata a 2023. évi „Magasnyomású mosó beszerzésének támogatása” tárgyú pályázat Budapest VII. kerület Dohány utca 84. társasház pályázatáról**

Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy

1. Budapest VII. kerület Dohány utca 84. társasház 2023. évi „Magasnyomású mosó beszerzésének támogatása” tárgyú pályázata érvényes, valamint támogatásra alkalmasnak minősíti.
2. Felkéri a Polgármestert, hogy gondoskodjon a Dohány utca 84. társasház és az Önkormányzat közötti 90.000,-Ft összegű támogatási szerződés aláírásáról a kitöltött és aláírt felhatalmazó levél benyújtását követően, a felhatalmazó levél benyújtása függvényében.

Felelős: Niedermüller Péter polgármester

Határidő: azonnal

Budapest, 2023. augusztus 10.

**dr. Jávori Péter**

**Városüzemeltetési Iroda vezetője**

A határozati javaslat melléklete:

1. sz. melléklet 64/2023. (IV.18.) számú VÜB határozat
2. sz. melléklet a pályázati kiírás és mellékletei (jelentkezési adatlap, műszaki ajánlás, támogatási szerződés tervezet , felhatalmazó levél)
3. sz. melléklet Dohány u. 84. Társasház pályázata
4. sz. melléklet bontási jegyzőkönyv