|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter irodavezető** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság** **2023. augusztus 28-i rendkívüli ülésére**

|  |  |
| --- | --- |
| **Tárgy:** | Döntési javaslat a 2023. évi Kerékpártárolók/kerékpártámaszok kialakításának támogatása tárgyú pályázati kiírásra beérkezett pályázattal összefüggésben  (2023. június. 20. - augusztus. 10. közötti időszak) |

**Készítette:**

Vida Zsuzsanna

titkársági ügyintéző

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága a 124/2023. (VI.19.) számú határozata (1. sz. melléklet) alapján került sor a „Kerékpártárolók/kerékpártámaszok kialakításának támogatása 2023.” tárgyú pályázat kiírására.

Budapest Főváros VII. Kerület Erzsébetváros Önkormányzata Képviselő-testületének az Önkormányzat költségvetésről szóló 3/2023. (II.15.) önkormányzati rendelete (továbbiakban: Rendelet) 7306 „Központilag kezelt közrendvédelmi, környezetvédelmi pályázatok és feladatok” címszám 6. „ Társasházak részére kerékpártárolók kialakítása” során 5.000.000,-Ft áll rendelkezésre a kerékpártárolók kialakításának támogatása tárgyú pályázat bonyolítására. A Rendelet 13. § (3) bekezdése az előirányzat feletti rendelkezés jogot a Városüzemeltetési Bizottságra ruházza át.

A pályázat benyújtásának véghatárideje 2023. október 31. napja.

Jelen előterjesztés elkészítésének időpontjáig 1 db pályázat került benyújtásra (3. sz. melléklet).

|  |  |  |
| --- | --- | --- |
| **Sorszám** | **Pályázó** | **Pályázatban megjelölt pályázott összeg** |
| 1. | Csengery utca 23. Társasház | 100.000,-Ft |

A pályázat formai és tartalmi vizsgálata során megállapítást nyert, hogy a beérkezett pályázat hiánytalan, teljeskörű (4. sz. melléklet).

A pályázati kiírásban szerepel, hogy

* A támogatás vissza nem térítendő, utófinanszírozású, mértéke a pályázó által benyújtott és a döntéshozó által elfogadott a pályázati adatlapon rögzített pályázati költségvetés, (amely a beszerzésre tervezett kerékpártároló/kerékpártámasz becsült költségét tartalmazza). Támogatási intenzitás 100%, ami azonban nem haladhatja meg a 200.000,- Ft-ot.
* A nyertes pályázókkal támogatási szerződést köt az Önkormányzat. A pályázó az elnyert pénzbeli támogatást a vele kötött támogatási szerződésben, valamint a pályázati kiírásban meghatározott feltételek szerint használhatja fel. A pályázattal történő elszámolás, illetve a számla és a dokumentumok benyújtásának határideje a megkötött támogatási szerződés pályázó részéről történő kézhezvételtől számított 3 hónap.
* A pályázatokat Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága bírálja el, az elbírálás folyamatosan történik a fedezet erejéig.

A támogatási szerződés megkötéséhez a fedezet rendelkezésre áll.

Javasoljuk a pályázat érvényességének megállapítását, valamint támogatását, ezzel összefüggésben a Csengery utca 23. szám alatti társasházzal támogatási szerződés megkötését 100.000,-Ft összegben.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottságának .../2023. (VIII.28.) határozata a 2023. évi „Kerékpártárolók/kerékpártámaszok kialakításának támogatása” tárgyú pályázat Budapest VII. kerület Csengery utca 23. társasház pályázatáról**

Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy

1. Budapest **VII. kerület Csengery utca 23. Társasház** 2023. évi „Kerékpártárolók/kerékpártámaszok kialakításának támogatása” tárgyú pályázata **érvényes**, ezáltal 100.000,- Ft összegű vissza nem térítendő támogatásra jogosult.
2. Felkéri a Polgármestert a támogatási szerződés aláírására.

**Felelős**: Niedermüller Péter polgármester

**Határidő**: 2023. október. 12.

Budapest, 2023. augusztus 10.

**dr. Jávori Péter**

**Városüzemeltetési Iroda vezetője**

A határozati javaslat melléklete:

1. sz. melléklet 124/2023. (VI.19.) számú VÜB határozat
2. sz. melléklet a pályázati kiírás és mellékletei
3. sz. melléklet Csengery utca 23. Társasház pályázata
4. sz. melléklet bontási jegyzőkönyv